Uit in Soest - Avond muziek in de Oude Kerk van Soest (Gestreamd)
Protestantse Gemeente Soest, Oecumenische vierplek ‘De Oude Kerk’, Torenstraat 1 Soest. Aanvang: 19.00 uur. https://kerkdienstgemist.nl/stations/687-De-Oude-Kerk-Soest
Referentie-ID: 20899 - Redactie: Uit in Soest
Locatie Avond muziek in de Oude Kerk van Soest (Gestreamd) Gebruikte geïmporteerde TOYOTA STARLET 1998 te koop - SBT Global Car exporteurs
Voorraad ID: BP0613 Mensehandel: Hoe slagoffers gewerf en mislei word - Jou Gesin | Solidariteit WêreldJou Gesin | Solidariteit Wêreld
Tuis › Artikels › Mensehandel: Hoe slagoffers gewerf en mislei word
Mensehandel: Hoe slagoffers gewerf en mislei word
Dinsdag, Junie 20th, 2017
Ten spyte van toenemende globale aandag en beduidende internasionale reaksie, bly mensehandel ʼn baie tragiese realiteit. Mensehandel is die werwing en vervoer van mense van een plek na ʼn ander, of een land na ʼn ander, deur misleiding of mag te gebruik vir die doel van eksploitasie. Dit is ʼn kriminele aktiwiteit wat menseregte skend.
Mensehandel vuur die groei van georganiseerde misdaad aan en volgens die Verenigde Nasies se Kantoor oor Dwelms en Misdaad (UNODC) is dit die vinnigste groeiende misdaad in die wêreld.
Elke jaar word ʼn geraamde 800 000 mense oor internasionale grense verhandel. Wêreldwyd is ʼn geraamde 27 miljoen mense vasgevang in slawerny.
ʼn Prentjie is stadig en pynlik besig om te ontvou van ʼn globale misdaad wat ons almal tot oneer strek, sê Antonio Maria Costa, die uitvoerende direkteur van UNODC in 2008. “Biljoene word gemaak ten koste van slagoffers van mensehandel. Seuns en meisies wat op skool moet wees, word oorgehaal om soldate te word, verrig harde arbeid of word vir seks verkoop. Vroue en meisies word verhandel vir eksploitasie: gedwing om huishoudelike arbeid te verrig, prostitusie of om te trou. Mans, vasgevang deur skuld, werk soos slawe in myne, plantasies of werk teen hongerlone onder uiters swak omstandighede.”
Hoe is dit moontlik dat handel in mense in die 21ste eeu voorkom? “Want dit is ʼn lae-risiko/hoë-beloningmisdaad,” gaan Costa voort. “In baie lande is óf die nodige wette nie in plek nie, óf hulle word nie behoorlik toegepas nie – te dikwels kom handelaars weg met ʼn raps op die hand, en slagoffers word as misdadigers behandel.”
Metodes van werwing en misleiding
Vir mensehandel om te werk, moet die handelaars hulle slagoffers oorreed om saam met hulle te reis, of geweld toepas. Volgens ʼn in-diepte verslag van UNODC, kan dit op verskeie maniere bereik word.
Die algemeenste werwingsmetodes sluit die volgende in:
Individuele werwers kyk vir belangstellende mans en vroue in kroeë, kafees, klubs, hotelle en ander openbare plekke.
Werwing via informele netwerke van families en/of vriende.
Advertensies wat werk of studie oorsee aanbied.
Agentskappe wat werk, studie, huwelike of oorsese reise aanbied.
Vals huwelike (vroue trou onwetend met ʼn werwer en word dan deur hulle mans verkoop).
Kinders word deur hulle voogde verkoop.
Volslae oorreding deur ontvoering of menseroof.
Misleiding met beloftes van wettige werk en/of gefabriseerde werksomstandighede.
Handelaars gebruik ʼn wye reeks metodes om hulle slagoffers te mobiliseer. Sommige gebruik mondelingse boodskappe en persoonlike konneksies om mense te lok wat oorsee wil migreer om werk te vind. In die geval van kinders, is aannemingsmetodes ook al gebruik. Wat vroue spesifiek betref, neem die werwing verskeie vorms aan, insluitend koerant-advertensies of huweliksburo’s. Terwyl sommige vroue wat verhandel is, weet dat hulle as prostitute gaan werk, weet hulle nie dat hulle in omstandighede van slawerny aangehou sal word waar hulle nie van hulle uitbuiters sal kan ontsnap nie.
Werwers is gewoonlik uiters vaardig om die vertroue van hulle slagoffers te wen om hulle te kan manipuleer. Werwers word dikwels geselekteer om hierdie funksie te verrig weens hulle potensiële aantrekkingskrag vir potensiële slagoffers. ʼn UNODC-verslag wat in 2003 voltooi is, het bevind dat alhoewel die meerderheid handelaars mans was, die werwers beduidend meer vroue betrek het. Vroulike werwers is dikwels beter daartoe in staat om jong vroulike slagoffers aan te trek en hulle vertroue te wen.
Ontstellende statistieke toon dat byna die helfte van alle werwings gedoen word deur iemand wat aan die slagoffer bekend is.
Ander verslae het bevind dat werwers dikwels afkomstig is uit dieselfde etniese groep as hulle slagoffers – ʼn faktor wat hulle vermoë fasiliteer om met hulle slagoffers te kommunikeer en hulle vertroue te bou.
Wie word geëksploiteer?
Alhoewel enigeen ʼn slagoffer van mensehandel kan word, teiken werwers weerlose mense. Faktore wat weerloosheid veroorsaak, sluit in ʼn gebrek aan ekonomiese geleenthede, werkloosheid, huishoudelike geweld en huise waar ʼn kind die hoof is omdat die ouers weens VIGS-verwante siektes gesterf het.
Volwasse vroue word die dikwelste aangemeld as slagoffer van mensehandel, gevolg deur kinders. Faktore wat weerloosheid in die land van oorsprong affekteer, sluit in ouderdom, geslag en armoede. Kinders is weerloos teen die eise en verwagtinge van diegene in gesagsposisies, insluitend hulle ouers, uitgebreide families en onderwysers.
Vroue is weerloos teen slawehandel omdat hulle dikwels uitgesluit word van werk, hoër opvoeding en regs- sowel as politieke gelykheid. Baie vorms van geslagsgebaseerde oortreding, soos verkragting, huishoudelike geweld en skadelike tradisionele praktyke word gekoppel aan sosiale en kulturele situasies wat daartoe bydra dat vroue verhandel word. Alhoewel mans, vroue en kinders weerloos is, is jong vroue veral weerloos, omdat om hulle in prostitusie in te dwing die handelaars finansieel bevoordeel.
Orhant, M. 2001. “Trafficking in Persons: Myths, Methods, and Human Rights”. PRB, http://www.prb.org/Publications/Articles/2001/TraffickinginPersonsMythsMethodsandHumanRights.aspx
United Nations Global Initiative to Fight Human Trafficking. 2008. “The Vienna Forum to fight Human Trafficking”. https://www.unodc.org/documents/human-trafficking/2008/BP016ProfilingtheTraffickers.pdf
United Nations Office on Drugs and Crime (UNODC). 2008. Human Trafficking: An Overview. http://www.ungift.org/doc/knowledgehub/resource-centre/GIFT_Human_Trafficking_An_Overview_2008.pdf